Rusland se stemreg herroep. | Die Vryburger
Berigte uit Nederland is ontvang dat die Europese Parlement besluit het dat Rusland se reg om te stem, eers herroep word as straf weens sy anneksasie van die Krim-skiereiland.
Die Russiese afvaardiging het met al 18 hulle lede, verlede week se sitting geboikot nadat hulle beskuldig is van Rusland se inmenging in die Oekraïne,
Rusland, sowel as die Oekraïne is lid van die wetgewende raad van die Europese Parlement wat uit 47 lande bestaan.
Die hoof van die Russiese afvaardiging, Alexey Pushkov, het later gesê die besluit van die Europese Parlement is ’n klug.
Foto – Alexey Pushkov Minister Zok steel die kollig met hongerloon | Landbou
Minister Zok steel die kollig met hongerloon
Op die krieketveld spot mense soms dat ’n krieketbal ’n spesifiek veldwerker “volg”. Dis gewoonlik nadat die veldwerker ‘n vangskoot verbrou het. Die kaptein probeer soms om dié veldwerker as ‘t ware weg te steek, maar die bal word gereeld in sy rigting geslaan.
Dit lyk soms asof dié veldwerker met ons Ministers van Landbou vergelyk kan word. Die bal (die landbou in dié geval) volg haar/hom oral op die veld, maar nou ja, kyk na die telbord.
Hoekom kry die landbou sulke omstrede Ministers? Minister Tina was, soos die spreekwoord sê, ’n legende in haar eie leeftyd: Om die verkeerde redes. Haar voorganger, me. Lulu Zingwana, was self ’n omstrede figuur in die landbou.
Maar kyk, mnr. Senzeni Zokwana het binne die eerste paar weke ná sy aanstelling die kollig eintlik gesteel: Ook om die verkeerde redes. Hy betaal sy veewagter net R26 per dag, en dié man pas sewe dae van die week die minister se beeste op, sonder ’n rusdag. Selfs die vakbond Cosatu het rooi gesien toe dié berigte verskyn, en Zokwana (’n lid van die SA Kommunistiese Party) dit nie ontken nie. Agri SA meen minister Zok moet ’n billike kans gegun word om homself te bewys. Dis reg, maar sjoe, as hy hom oënskynlik nie eers aan Cosatu se tirade steur nie, wat hou dit vir die kommersiële boerdery in?